**KAPOSVÁR MEGYEI JOGÚ VÁROS 1. változat**

**POLGÁRMESTERE**

**Tájékoztató**

**az önkormányzat és intézményei által 2015. évben benyújtott pályázatokról és azok eredményéről**

Az önkormányzati és intézményi pénzeszközök kiegészítésének fontos eszköze a pályázati források igénybevétele. A hazai költségvetési forrásokon túl fokozott figyelemmel kísérjük az Európai Unió forrásaiból elérhető támogatási lehetőségeket. Önkormányzatunk szempontjából fontos fejlesztési források elsősorban a Széchenyi 2020-as fejlesztési terv keretében állnak rendelkezésünkre.

A tájékoztatóban bemutatjuk a **2015**-ben elnyert EU-s társfinanszírozású és központi alapokra benyújtott önkormányzati és intézményi pályázatok adatait.

Az önkormányzat által **2014**. évben pályázott, **2015**-re áthúzódó döntésű EU-s és központi pályázati alapokból elnyert összegeket az 1. számú melléklet foglalja össze.

Az áthúzódó döntésű összes pályázati alapot tekintve **2014**-ban beadott és **2015**. évben elbírált pályázat **9 db** volt, melyből **8 db**-ot sikerült elnyerni, ez **89%**-os arányt jelent. Ezen pályázatokban a forintban igényelt támogatási összeg **523.404** eFt volt, melyből **490.851** eFt-ot sikerült elnyerni.

Az önkormányzat által **2014**. évben benyújtott pályázatok közül **2db** 2015-ben még nem került elbírálásra.

Az önkormányzat által **2015**. évben benyújtott pályázatokat és az elnyert összegeket a 2. számú melléklet foglalja össze.

|  |  |  |  |  |  |  |
| --- | --- | --- | --- | --- | --- | --- |
|  | **Beadott pályázat (db)** | **Elnyert pályázat (db)** | **Elutasított pályázat (db)** | **Tárgynapig nem került elbírálásra** | **Igényelt támogatás (összeg - Ft)** | **Elnyert támogatás (összeg - Ft)** |
| **EU-s pályázat** | **5** | **5** | **0** | **0** | **812 479 557** | **812 479 557** |
| **Országos pályázat** | **19** | **13** | **6** | **0** | **605 287 484** | **270 237 420** |
| **Összesen** | **24** | **18** | **6** | **0** | **1 417 767 041** | **1 082 716 977** |
| **Nemzetközi pályázat** | **1** | **1** | **0** | **0** | **Akadálymentes Város különdíj** | |

Az Önkormányzat munkatársai folyamatosan figyelemmel kísérik a különféle forrásgazdák által meghirdetett pályázati lehetőségeket és igyekeznek kihasználni azokat, amelyek az Önkormányzat feladataival összhangban vannak, és azok megvalósításához többletforrást biztosíthatnak. Nagy hangsúlyt helyeznek azon források felkutatására, amelyekkel minél kevesebb önerő igénybevételével önkormányzati költségeket lehet kiváltani a költségvetésből, továbbá ügyelnek a pályázatok hiánypótlás-mentes, határidőn belüli benyújtására.

Fontosnak tekintendő a határon átnyúló nemzetközi kapcsolatok ápolása, az ennek érdekében elnyerhető pályázati források felkutatása, ez elősegíti a külföldi partnerekkel történő minél szélesebb körű együttműködést.

Az önkormányzati intézmények által **2015.** évben központi alapokhoz és a regionális/megyei szervekhez benyújtott pályázatokról és azok eredményeiről a 3. számú melléklet ad részletes tájékoztatást.

Kaposvár Megyei Jogú Város intézményei összességében **58 db** pályázatot nyújtottak be. A pályázatokban **882 693 327 eFt** támogatást igényeltek, melyből **853 499 eFt** támogatást sikerült elnyerniük, ami az igényelt összeg **96,7%**-a.

A központi alapokhoz az intézmények **47**, a regionális illetve megyei alapokhoz **11** db pályázatot nyújtottak be.

Intézményeink, gazdasági társaságaink a beadott pályázatok, és az elnyert támogatás összegét tekintve változó pályázati tevékenységet mutattak:

|  |  |  |  |  |
| --- | --- | --- | --- | --- |
| **Intézmény neve** | **Beadott pályázat (db)** | **Nyertes pályázat (db)** | **Igényelt támogatás (Ft)** | **Elnyert támogatás (Ft)** |
| **Ált. Iskolai, Óvodai és Egészségügyi Gondnokság** | **1** | **1** | **63 936 482** | **63 936 482** |
| **Bajcsy-Zsilinszky u. Központi Óvoda** | **1** | **1** | **5 141 378** | **5 141 378** |
| **Együd Árpád Kulturális Központ** | **7** | **4** | **15 630 600** | **4 610 000** |
| **Festetics Karolina Központi Óvoda** | **4** | **2** | **9 183 017** | **8 183 017** |
| **Nemzetőr sori Központi Óvoda** | **1** | **1** | **8 094 682** | **8 094 682** |
| **Petőfi Sándor u. Központi Óvoda** | **2** | **1** | **4 426 286** | **2 426 286** |
| **Polgármesteri Hivatal** | **2** | **2** | **13 018 907** | **13 018 907** |
| **Rét u. Központi Óvoda** | **1** | **1** | **2 936 648** | **2 936 648** |
| **Rippl-Rónai Megyei Hatókörű Városi Múzeum** | **20** | **14** | **21 949 402** | **10 330 000** |
| **Sportközpont és Sportiskola** | **6** | **6** | **96 785 164** | **96 785 164** |
| **Szocio-Net Egyesített Szociális Intézmények** | **2** | **1** | **102 688 596** | **99 688 596** |
| **Takács Gyula Megyei és Városi Könyvtár** | **7** | **7** | **11 193 015** | **10 693 015** |
| **Tar Csatár Központi Óvoda** | **1** | **1** | **1 551 618** | **1 551 618** |
| **Városgondnokság** | **3** | **3** | **526 104 000** | **526 104 000** |
| **ÖSSZESEN:** | **58** | **45** | **882 693 795** | **853 499 793** |

Az adatokból kitűnik, hogy a város önkormányzati intézményei figyelemmel kísérik a meghirdetett pályázati felhívásokat. Igyekeznek kihasználni minden olyan pályázati lehetőséget, amely a feladataikkal összhangban van, és azok megvalósításához többletforrást biztosíthat.

A Műszaki és Pályázati Igazgatóság folyamatosan tájékoztatja az intézmények vezetőit a pályázati lehetőségekről és segítséget nyújt a pályázatok megírásában, benyújtásában.

**Kaposvár, 2016. március 24.**

**Szita Károly**

**polgármester**

**Határozati javaslat:**

Kaposvár Megyei Jogú Város Közgyűlése megtárgyalta és jóváhagyta az önkormányzat és intézményei által 2015. évben benyújtott pályázatokról és azok eredményéről szóló tájékoztatót.

Felelős: Szita Károly polgármester

Közreműködik: Szirják Imréné igazgató

Határidő: azonnal